Ljósmyndir sem ítalskir ferðamenn tóku á miðvikudag af dýri sem þeir telja að hafi verið hvítabjörn hafa verið birtar . Lögreglan hefur náð tali af ferðamönnunum , en líkt og fram hefur komið komu þeir auga á björninn við Vatnsnes í gær . Ekkert hefur hins vegar sést af birninum í dag þrátt fyrir mikla leit . TF-LIF , þyrla Landhelgisgæslunnar , tók þátt í leitinni , bæði í gær og í fyrradag . Hún sneri aftur til Reykjavíkur síðdegis í gær , fimmtudag . Landhelgisgæslunni barst á miðvikudag kl. 16:55 beiðni frá fjarskiptamiðstöð lögreglunnar um aðstoð þyrlu eftir að óstaðfestar fregnir bárust af hvítabirni á sundi við Vatnsnes . Þegar þyrlan kom á svæðið var fljótlega lent við Geitafell þar sem för sáust í sandinum sem talin voru vera eftir bjarndýrið . Var í framhaldinu leitað ítarlega um Vatnsnes án árangurs . Í gærmorgun var farið að nýju í loftið og leitað með strandlengjunni frá Skaga inn Húnafjörð , yfir Þingeyrasand og fyrir Vatnsnes . Var síðan haldið áfram alveg vestur um og norður í Bjarnafjörð á Hornströndum .